
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/72/2024 8724201809 14. 06. 2024 JUDr. František Krasňan ECLI:SK:OSPP:2024:8724201809.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.X.XXXX, bytom u matky, zast. opatrovníkom Úradom práce, sociálnych vecí a rodiny Poprad, dieťa rodičov: matka, C. A. B., nar. X.X.XXXX, bytom D., E. XXXX/X, právne zastúpená: Advokátska kancelária JUDr. Budziková & JUDr. Dachová, s.r.o. so sídlom Poprad, Nám. sv. Egídia 41/95 a otec, C. F. B., D., nar. XX.X.XXXX, bytom G. H., E. I. XXX/XX, v konaní začatom na návrh otca o zmenu úpravy styku, takto rozhodol: I. Schvaľuje rodičovskú dohodu v tomto znení: Otec je oprávnený stýkať sa s mal. A. v nepárnom mesiaci v roku vo forme bežného styku, teda v mesiacoch január, marec, máj, september a november jedenkrát, a to každý druhý víkend v párnom týždni od piatku od 16:00 hod. do nedele do 16:00 hod. s tým, že otec si maloletého prevezme ako aj po ukončení styku odovzdá v mieste bydliska matky, a ďalej otec je oprávnený stýkať sa s mal. A. v párnom mesiaci v roku vo forme bežného styku každý víkend v párnom týždni, a to tak, že prvý víkend v párnom týždni sa otec bude s maloletým stýkať od 16:00 hod. s mieste bydliska matky a aj vo vzdialenosti do 120 km od miesta bydliska matky s tým, že po ukončení styku vráti dieťa v mieste bydliska matky v nedeľu o 16:00 hod., kde si ho aj pri začatí styku prevezme. V danom párnom mesiaci zároveň otec je oprávnený stretávať sa s maloletým aj druhý párny víkend v mesiaci, pričom maloletého si prevezme v mieste bydliska matky v piatok o 16:00 hod., styk bude prebiehať s maloletým v mieste bydliska otca a po ukončení styku ho matka prevezme v mieste bydliska otca, t. j. v G. H. v nedeľu o 15:00 hod.. Počas letných prázdnin je otec oprávnený stretávať s mal. dieťaťom v intervale od 1.7. od 9:00 hod. do 15.7. do 18:00 hod., pričom otec maloletého prevezme v mieste bydliska matky a po ukončení styku ho odovzdá v mieste bydliska matky, a zároveň je otec oprávnený stretávať s mal. dieťaťom v intervale od 1.8. od 9:00 hod. do 15.8. do 15:00 hod., pričom otec maloletého prevezme v mieste bydliska matky a po ukončení styku ho matka prevezme v mieste bydliska otca. Počas jarných prázdnin je otec oprávnený stýkať sa s maloletým každý nepárny kalendárny rok, a to od prvého dňa jarných prázdnin od 9:00 hod. až do posledného dňa jarných prázdnin do 16:00 hod., pričom otec prevezme dieťa v mieste bydliska matky a tam ho aj odovzdá. Počas jesenných školských prázdnin je otec oprávnený stretávať sa s maloletým každý nepárny kalendárny rok, a to od prvého dňa jesenných prázdnin od 9:00 hod. až do posledného dňa jesenných prázdnin do 16:00 hod., pričom otec prevezme dieťa v mieste bydliska matky a tam ho aj odovzdá. Počas vianočných prázdnin je otec oprávnený stýkať sa s maloletým každý nepárny kalendárny rok od 24.12. od 9:00 hod. do 30.12. do 18:00 hod., kedy si otec prevezme maloletého v mieste bydliska matky a po ukončení styku si matka prevezme maloletého v mieste bydliska otca a každý párny rok od 30.12. od 9:00 hod. do 6.1. nasledujúceho kalendárneho roka do 18:00 hod., kedy otec prevezme a odovzdá dieťa v mieste bydliska matky.
Počas veľkonočných prázdnin je otec oprávnený stýkať sa s maloletým každý párny kalendárny rok od štvrtka od 9:00 hod. do pondelka do 18:00 hod., kde otec maloletého prevezme, ako aj odovzdá v mieste bydliska matky, čím sa mení rozsudok Okresného súdu Bratislava II sp. zn. 28P/231/2017 zo dňa 14.10.2019 v časti úpravy styku. otca s mal. dieťaťom. II. Žiaden z účastníkov nemá právo na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724201809.3 (dáta aktuálne k 3. 11. 2026). Záväzné je znenie zverejnené súdom.




